
Vir  celeberrimus  C.  G.  Mitscherlich,  in 

I 

eligenda  de  qua  disseram  re,  auxilium  mihi 
petenti,  ut  de  Tart.  stib.  experimenta  facerem, 
suasit,  neque  solum  consilio  suo  gravissimo  me 
adjuvit,  sed  ea  qua  semper  utitur  humanitate  ac 
benevolentia  sectionibus  nonnullis  a me  institu- 
tis vel  ipse  testis  fuit.  Quare  ex  intimo  pe- 
ctore ei  gratias  ago  quam  maximas. 


§.  1.  N urn  lartarus  stibiatus  solutus  flui- 

dam suam  formam  in  ventriculo  servet, 

qua  er  i tu  r. 

Aquae  circiter  quatuordecim  partibus  Antiraonii  praepa- 
ratorum Tartarus  emeticus  facillime  solvitur,  quare  ad 
usum  internum  saepissime  forma  fluida  adhibetur.  Num 
vero  in  ventriculum  inductus  fluidus  restet,  an  cum 
ventriculi  contentis  et  tunica  mucosa  ita  sese  conjungat, 
ut  insolubilis  fiat,  quaestionem  magni  momenti  esse  puto. 
Omne  enim  medicamentum , quod  in  ventriculo  chemice 
ita  mutatur,  ut  nec  aqua  nec  secretis  tubi  intestinalis 
solvi  possit,  resorberi  a tunica  mucosa  nequit,  neque  in 
sanguinem  ducitur.  Quae  quomodo  in  Tartaro  stibiato 
se  habeant  experturus,  cum  satis  concentrata  ejus  solu- 
tione (T.  stib.  p.  I.  Aq.  dest.  p.  XV.)  (1)  alimenta  ho- 
minum usitatissima  combinavi  atque  haec  observavi; 
amylon  ex  radice  solani  tuberosi,  mucilago  gummi  mi- 
ti) Ka«lem  solutione  in  omnibus,  quae  enarrabo,  experimen- 
tis usus  sum, 

mosae , saccliarum',  oleum  vegetabile  pingue,  decoctum 
ichthyocollae , jusculum  carnium,  adeps  et  oleum  ani- 
male Tart.  stib.  haud  praecipitantur,  sed,  ubi  habent, 
fluidam  suam  formam  servant;  plurimae  harum  substan- 
tiarum cum  T.  stib.  conjunctae,  quin  acido  muriatico  et 
acetico  admixto,  fluidae  manent,  neque  cum  bili  hominis 
T.  stib.  conjunctus  insolubilem  formam  praebet.  Lac 
parva  T.  stib.  quantitate  non  praecipitatur,  ubi  magnam 
vero  admittis,  paululum  coagulatur.  Albumen  cum  T. 
stib.  solutione  sese  non  jungit;  ex  coctione  utriusque  al- 
buminis coagulatio  exoritur,  et  supra  coagulum  T.  stib. 
solutio  apparet.  In  tunicam  mucosam  ex  canis  et  cuni- 
culi intestinis  desum  tam  T.  stib.  egi,  et  hanc  nec  solvi 
nec  alio  modo  mutari  vidi.  Idem  in  epithelio  expertus 
sum.  Epithelium  canis  et  cuniculi  intestinis  abrasum,  in 
T.  stib.  solutionem  misi,  tum  mieroscopio  exploravi.  Epi- 
thelium, quod  dicunt  compressum,  ex  cuniculi  ventriculo 
demtum,  paululum  constrictum,  ex  cane  non  mutatum  mihi 
est  visum.  Cellulas  cylindricas  ex  intestino  tenui  nor- 
males, ex  intestino  vero  crasso  et  canis  et  cuniculi  pau- 
lulum intumescere,  neutiquam  rumpi,  corrodi,  vel  alio 
modo  chemice  mutari  inveni.  Quibus  omnibus  T.  stib. 
solutum  fluidam  suam  formam  in  ventriculo  servare,  a 
tunica  mucosa  resorberi  et  in  sanguinem  duci  concludere 
possum.  Huic  conclusioni  vomitus  lactantium,  quorum 
matres  T.  stib.  sumserunt,  argumento  est  (Mecl.  Gazette. 
Vol.  13.  p.  496.),  nec  non  quod  Orfila  in  urina,  he- 
pate et  liene  hominum,  qui  Tart.  stib.  usi  sunt,  Antimo- 
nium  reperit.  (Journal  de  Chim.  med.  1840.  Aout.) 

§.  2.  Experimenta  nonnulla  de  Tart.  stib. 
magnarum  dosium  effectu,  tubo  alimentario 

inductarum. 

Jam  quomodo  T.  stib.  in  vivum  organismum  agat, 
ut  propria  experientia  cognoscerem,  nonnulla  institui  ex- 
perimenta, quorum  haec  referam: 

Exp.  I. 

Lepori  cuniculo  T.  st.  gr.  IV.  soluta  tubulo  elastico 
per  os  in  ventriculum  induxi.  Hora  dimidiata  post  ven- 
ter intumescit,  animal  extremitates  extendit,  humi  abdo- 
men prosternit,  et  ita  procumbens  retrorsum  sese  movet. 
Post  horam  (1)  faeces  formatas  quidem,  sed  molles  emit- 
tit. (Faeces  cuniculi  normales  durae  sunt,  formamque 
praebent  ovalem,  ad  magnitudinem  fabae,  ita  ut  comple- 
tum iis  intestinum  tenue  speciem  moniliformem  exhi- 
beat). Paullo  post  alvum  solvit  fluidam,  membranas 
continentem  tenues,  quas  epithelium  cylindricum  esse 
microscopium  me  docuit;  tum  opisthotoniis  et  mors  ac- 
cedit. 

/ t 

Sectio.  Tunica  serosa  intestinorum,  normali  ma- 
gis alba,  in  intestino  tenui  inferiore  maculas  albissimas 
et  rotundas  offert.  Internus  ventriculus  contentum  ha- 
bet fluidum , (integri  ventriculi  contenta  semper  sunt 
sicca)  quo  remoto  epithelium,  mucosae  quidem  adhaerens, 
facillime  vero  delabens,  apparet,  cujus  cellulae,  quas 
compressas  nominant,  haud  sunt  mutatae.  Intestino  tenui 


(1)  Quaecunque  tempora  indicantur  ad  initium  experimenti 
teferenda  sunt. 

inciso,  materia  mucilaginosa  ex  albido  flavescens,  massas 
membranaceas  albas  in  ipsa  suspensas  continens,  prorumpit. 
Membranas  albas  microscopio  examinavi,  easque  epithe- 
lium, cujus  cellulae  cylindricae  haud  sint  mutatae,  esse 
inveni.  Parietes  intestini  et  tenuissimi  et  pellucidi  sunt, 
epithelioque  carent,  ita  ut,  materia  illa  mucilaginosa  re- 
mota, tunica  mucosa  ex  albido  rubescens  in  conspectum 
veniat.  Quas  in  tunica  serosa  vidi , maculae  albis- 
simae glandulis  efficiuntur,  quae  in  interno  intestino 
obviam  veniunt  epithelioque  sunt  munitae,  ita  ut  paulu- 
lum promineant.  Intestinum  crassum  faecibus  fluidis 
abundat.  Inferiora  intestina  non  sunt  mutata,  hepar, 
cor,  pulmones  et  cerebrum  sanguine  turgent. 

rTr  ’ ' t v'  f i 

Exp.  II. 

In  lepore  cuniculo  intestinum  tenue  superius  ligatu- 
ris duabus  ita  circumdedi,  ut  intervallum  inter  utramque 
esset  3"  longum  et  tubulus  oriretur,  qui  cum  caeteris 
intestinis  non  communicaret.  Per  incisuram  factam  in 
tubulum  sic  conformatum  T.  stib.  gr.  IV.  soluta  injeci, 
et  tertiam  ligaturam  caute  applicavi,  quae,  quominus  eva- 
deret solutio , impediret.  Paullo  post  operationem  ani- 
mal diarrhoea  arreptum,  tristitiam  et  dolores  in  vultu 
prodit,  tum  humi  sese  prosternit,  difficile  et  raro  respirat, 
et  tribus  horis  post  obiit. 

Sectio.  Tunica  serosa  loci  affecti  summam  san- 
guinis congestionem  praebet,  epithelium  a tunica  mucosa 
tubuli , cui  T.  stib.  injectus  est,  ad  instar  membranae 
bene  cohaerentis,  quasi  vesicatorio  est  solutum.  Istam 
membranam  ex  cellulis  cylindricis  integerrimis  esse  com- 
positam microscopium  docuit.  At  caetera  quoque  inte« 

stina  tenuia  epithelium  abjecerunt,  ita  ut  omnia  substan- 
tia illa  nucilaginosa , partes  membranosas  suspensas  con- 
tinente abundarent;  pulmones  sunt  collapsi  atque  he- 
patisati. 

Exp.  111. 

Lepori  cuniculo  T.  stib.  Drachm.  II.  solutas  per  os 
in  ventriculum  injeci.  Respiratio  initio  accelerata,  post 
horam  dimidiatam  rarescit  et  irregularis  fit;  hora  finita 
animal  summae  dyspnoeae  signis  est  mortuum. 

Sectio.  Intestinorum  color  externus  normali  est 
pallidior.  Ventriculi  parietes  valde  tenues  et  pellucidi 
sunt,  atque  infra  epithelium  sugillationum  copiam  minu- 
marum  praebent;  neutiquam  vero  in  ventriculi  cavitatem 
sanguis  intravit.  Intestinum  tenue  materiam  illam  mu- 
cilaginosam  et  epithelium  abjectum,  cujus  cellulae  pau- 
lulum intumuerunt,  continet.  Pulmones  rubri,  hepatisati, 
dexter  magis  allectus  quam  sinister,  cor  dextrum  sanguine 
nigro  oppletum,  hepar  spadix,  renes  c livido  rubescen- 
tes. Cerebrum  et  medulla  oblongata  sanguine  abundant. 

Exp.  IV. 

In  cane  fam.  pommerano,  3'  longo  et  lj'  alto, 
oesophagotomiam  institui,  incisura  facta,  catheterem 
flexibilem  in  ventriculum  duxi,  et  T.  stib.  Drachm.  11. 
solutis  injectis,  oesophagum  infra  incisuram  circumli- 
gavi (1).  Septem  minutis  post  canis  faeces  fluidas  emit- 

. _ s 

(1)  Hoc  fiat  necesse  est,  quum  IVI  agendi  e,  canes,  oeso- 
phago non  circumligato,  vel  majores  doses  vomitu,  sine  ullo  «le- 
nimento, statim  ejicere  «loceat.  Quod  attinet  magnitudinem  om- 
nes, quibus  usus  sum,  canes  fere  eadem  fuerunt. 

tit,  tum  vero  vehementissima  vomendi  conamina,  frustra- 
nea  quidem  propter  ligaturam,  facit.  Ex  vulnere  per- 
multum salivae  defluit,  quum  enim  oesophagum  infra  in- 
cisuram ligassem,  vulnus  cum  cavitate  oris  communicare 
potuit.  Post  horam  dimidiam  diarrhoea  et  vehementis- 
sima vomendi  conamina  iterantur;  borborygmi,  respira- 
tio difficilis,  rhonchus  sibilans  , pulsuum  80 -90  ictus  per 
minutam,  flebiles  ululatus,  gemitus  miserrimi.  Ter  qua- 
terque  animal  alvum  solvit,  simulque  frustraneis  vomitu- 
ritionibus  cruciatur.  Miserrime  ejulat,  multum  in  car- 

cere  sese  jactat,  huc  et  illuc  cursitat,  persaepe  hiat,  lin- 
* 

guam  ore  emittit,  denique  cadit.  Nunc  raro  difficileque 
tantum  abdominis  musculis  respirat,  frustra  surgere  stu- 
det, pulsuum  ictus  90-100,  faeces  mere  aquosae,  epi- 
thelii cylindrici  membranas  continentes.  Jam  convulsio- 
nes accedunt,  quas  tandem,  hora  tertia  nondum  finita, 
mors  sequitur. 

Sectio.  Tunica  serosa  intestinorum  et  ventriculi 
est  albida,  (tunica  haec  normalis  e griseo  rubescens  est) 
vasa  tantum  majora  sanguine  sunt  injecta.  Oesophagus 
usque  ad  ligaturam  ventriculi  contentis  est  oppletus,  tu- 
nica ejus  mucosa  normalis.  Superficies,  ventriculi  in- 
terna e coeruleo  rubescens,  magna  macularum  albarum 
copia  est  adspersa.  Maculae  pisi  magnitudinem  habent 
et  substantia,  quae  facile  abradi  potest,  formantur.  Qua 
desurata  ulcus  profundum  rubrum,  margine  acuto  atque 
rubro  apparet.  Substantia  alba  microscopio  examinata, 
cellularum  offert  rotundarum  copiam,  quae  magnitudine 
globulos  puris  aequant,  contentoque  granuloso  gaudent. 
Intestiuum  tenue  mucum  mucilaginosum  cum  epithelii 
abjecti  membranaceis  partibus  continet,  et  muci  tantam 

habet  copiam,  ut,  ubicunque  incisionem  facias,  sponte  et 
luculenter  erumpat.  Epithelii  membranas  contrivi,  in 
paululum  aquae  misi,  microscopio  examinavi  et  cellulas 
cylindricas,  non  ruptas  quidem,  sed  modo  constrictas, 
modo  tumidas  inveni , illas  cellulas  omnino  adaequantes, 
quae  in  faecibus  fluidis  obviam  venerunt.  Intestinum 
crassum  eadem  offert.  In  coeco  iterum  ulcera  descripta, 
rectum  vero  normale  observavi.  Caetera  et  abdominis 
et  thoracis  intestina  nec  non  cerebrum  et  medulla  oblon- 
gata sanguine  turgent.  Pulmonum  hepatisatorum  tuni- 
cam mucosam  esse  mutatam  invenire  non  potui. 

Experimenta  in  columbis  eadem  dederunt.  Jam, 
quae  non  solum  ex  his,  sed  ex  aliis  quoque  experimen- 
tis hic  non  enarratis  concludam,  referam. 

§.  3.  Quomodo  tubi  alimentarii  tunicae  Tart. 
stib.  mutentur. 

In  tubum  cibarium  qua  ratione  T.  stib.  agat,  quan- 
tasque  ibi  mutationes  faciat,  primum  nunc  videamus. 
Involucrum  serosum  semper  pallidiorem  quam  in  statu 
normali  offert  colorem , sanguine  igitur  videtur  carere. 
Vasa  tantum  majora»  turgent.  Neque  hoc  mirum  est,  si 
totius  sanguinis  affluxum  in  tunicam  mucosam  tendere 
et  ita  derivationem  a serosa  exoriri  perpendimus.  Quo- 
modo tunicae  muscularis  et  nervea  mutentur,  reperire 
mihi  non  contigit.  Non  raro  ulcera  mucosae  usque  in 
mediam  tunicam  nerveam  porrecta  vidi.  Tunica  mucosa 
inflammationis  signa,  non  raro  ulcera,  quae  maxime  in 
ventriculo,  duodeno,  coeco  et  initio  coli  sese  praebuerunt,  et 
sugillationes  offert  et  epithelio,  quod  modo  minores  modo 
majores  membranas  formans,  in  medio  intestino  obviam 

venit,  caret.  Rectum  epithelio  est  munitum  et  mucosa 
plerumque  normali  gaudet.  T.  stib.  igitur  a cellulis  epi- 
thelii imbibi,  hac  via  usque  ad  mucosam  penetrare,  ibi- 
que  in  vasa  capillaria,  tum  sanguinea  tum  lymphatica,  et 
in  glandulas  agere  patet.  Agit  vero  ita  ut  fluidum  se- 
cernatur, sero  illi  analogum,  quod,  vesicatorio  applicato, 
seu  unguento  T.  st.  infricato,  inter  corium  et  epidermi- 
dem apparet.  Hoc  fluidum  a mucosa  secretum  epithelium 
removet.  Nec  unquam  melius  et  distinctius  quam  in  Exp.  II. 
hoc  observavi,  quod  eo  tantum  consilio,  ut  localem  certae 
alicui  intestini  parti  a T.  stib.  illatam  vim  cognoscerem, 
institui.  Et  optime  inde  localem  hanc  vim  cognovi, 
quum  haud  alius,  ac  si  vesicatorium  applicassem,  esset 
effectus:  epithelium  nempe  bene  cohaerens  atque  inter  ip- 
sum et  tunicam  mucosam  fluidi  cujusdam  magna  copia 
apparuit.  Cujus  autem  naturae  est  hoc  fluidum  ? Micro- 
scopio  examinans,  illud  partim  flocculos,  quorum  structu- 
ram cognoscere  haud  potui,  partim  cellulas  forma  valde 

i 

varia  continere  didici.  Plurimae  cellularum  sunt  rotun- 
dae et  magnitudine  globulorum  puris,  multisque  nucleis 
gaudent,  ita  ut  granulosum  quoddam  contentum  possidere 
videantur;  aliae  rotundae  sunt  minores  et  uno  tantum  nu- 
cleo gaudent,  aliae  formam  habent  ovalem,  quasi  epithe- 
lii cellulae  nondum  perfecte  conformatae.  Quid  cellulae 
cum  granuloso  illo  contento  significent,  nescio.  Totum 
vero  fluidum  simplicis  esse  naturae  haud  ausim  dicere, 
sed  ex  his  componi  puto.  Primum  succo  gastrico  atque 
enterico,  tum  specifica  glandularum  secretione,  dein  sero 
ipso,  denique  cytoblastemate  pro  tempore  frequentius  et 
majore  gradu  excreto,  ex  quo,  si  res  normalis  processis- 
set, epithelii  cellulae  ortae  essent;  ita  ut  cellulae  illae  ova- 

les  cellulae  cylindricae  sic  dictae,  aetate  haud  multum 
provectae,  mihi  esse  videantur.  Fluidi  modo  descripti 
summam  copiam  in  intestinis  inveni,  quod  vero  non  mi- 
ror, etiam  corium  epidermide  liberatum  majorem  copiam 
seri  prodere,  perpendens.  Atque  etiam  illud,  quod  vulgo 
serum  nominent,  vesicatorio  exutum  fluidum  non  simpli- 
cis esse  naturae,  sed  sudore,  sebo,  squamulis  epidormidis, 
sero  et  pure  constare  Ilenl  e optime  demonstravit  (Hu- 
felands  Journ.  Bd.  86.  1838  Mai  pag.  49).  Hoc 
fluidum  mucilaginosum  intoxicationis  T.  stibiato  peractae 
signum  characteristicum  arbitror',  nam  inveni  illud,  qua- 
cunque via  remedium  organismp  intulerim.  Speciem  vero 
offert  hanc.  Est  mucus  mucilaginosus , ex.  albido  flave- 
sceus,  digitis  facile  adhaerens,  flocculos  albos  et  partes 
membranaceas  paullo  albidiore  colore  continens.  Hae 
membranae  tenui  epithelii  strato,  et  muco  viscido,  qui  ei 
adhaeret,  formantur,  in  aqua  non  solvuntur,  difficilesque 
sunt  contritu.  Membranae,  quas  in  faecibus  fluidis  ani- 
malium inveni,  tenuissimae  erant  atque  nonnisi  ex  epithe- 
lio constant’,  strato  mucoso  carentes.. 

§.  4.  Quae  celeberrriini  viri  de  eadem  re  et 
in  animalibus  et  in  hominibus  observa- 
verint. 

Quibus  omnibus  perpensis,  T.  stib.  interne  eodem 
modo  ac  externe  agere  persuasum  habeo.  Hoc  multi 
pathologi,  ex.gr.  Siebergun  d i,  jam  sunt  suspicati  et  ob- 
servationes nonnullae,  quas  celeberrimi  viri  instituerunt, 
'argumento  mihi  sunt.  Hertwich  (Wibmer.  Die  M ir- 
kung  der  Arzneimittel  u.  Gifte.  V.  p.  192.)  equo  T.  stib. 
5iij  in  clectuario  dedit.  Quum  ibi  remedium  propter 

formam,  in  qua  porrigebatur,  per  longum  tempus  tunicam 
mucosam  oris  tangeret,  non  mirum  est,  quod  etiam  loca- 
les habuit  effectus.  Hertwich  se  in  ore  bullas  flavas  et 
locos  corrosos  reperisse  narrat.  Quum  vero  T.  stib.  vi 
corrosiva  plane  careat,  locos  corrosos  nonnisi  bases  bul- 
larum ruptarum  fuisse  puto.  Etiam  Schubart,  quod 
huc  pertinet,  experimentum  narrat  (Horns  Archiv.  1823. 
Nov.  Dec.)  T.  stib.  gr.  V in  vulnus  cuniculi  applicavit. 
In  intestino  interno  cuniculi  mortui  membranam,  quae 
facile  desumi  poterat,  invenit  eamque  tunicam  mucosam 
ipsam  (1)  existimabat  hujusque  rei  putredinem  fuisse  cau- 
sam putabat,  quoniam  die  aestivo  et  hora  octava  post 
mortem  animal  secuit.  Verisimiliter  quam  clarissimus  hic 
vir  membranam  mucosam  existimavit,  nonnisi  epithelium 
haud  putredine,  sed  T.  stib.  abjectum  fuit.  In  Franco- 
gallia  nonnulli  homines,  sive  vim  vitae  suae  illaturi,  sive 
per  medicos  circumforaneos  jussi,  sive  errore  ducti,  Tart. 
stibiati  permagnam  sumserunt  quantitatem  indeque  inter- 
fecti sunt.  Quorum  obductio  rei  nostrae  etiam  argumenta 
aliqua  offert.  Recamier  (Orfila  Traite  des  Poisons. 
I.  p.  216)  hominem,  qui  T.  stib.  gr.  XL  sponte  sibi  intulit 
et  quatuor  diebus  post  mortuus  est,  secans  substantiam 
ex  ore  tenacem  et  albidam  profluentem,  et  intestina  in- 
terna tegumento  tenaci  facilique  desumtu  obducta  inve- 
nit. Substantia  profluens  verisimiliter  mucus  supra  de- 
scriptus, et  tegumentum  tenax  epithelium  fuit.  Jules- 
Cloquet  (Orfila  1.  c.  p.  219)  virum,  qui  intra  quin- 
que dies  T.  stib.  gr.  XL.  sumsit,  neque  vomuit  neque 

(IJ  Tempore  enim,  quo  Schubart-  experimentum  instituit, 
epithelium  intestinorum,  XIV  annis  post  ab  Henle  detectum, 
nondum  notum  erat, 


alvum  solvit  atque  apoplexiae  succubuit,  observavit.  Ven- 
triculus internus  colorem  lividum,  maculis  rubris  interpo- 
sitis praebuit,  in  duodeno  quoque  maculae  tales  obviae 
fuerunt  atque  intestina  crassa  minus  inflammata,  mucum 
et  bilem  continuerunt.  Sub  finem  jejuni  vesicula  erat 
magnitudinem  pisi  praebens  et  pure  expleta.  Tartarus 
quum  in  hoc  casu  nulla  via  e corpore  removeretur,  summos 
effectus  habuit,  indeque  inflammata  mucosa,  mucus  et  ve- 
siculae exorta  sunt.  Ubi  Tart.  stib.  satis  magna,  sed  non 
mortifera  quantitas  datur,  non  plane  epithelium  abjicitur, 
sed  vesiculas  tantum  formans,  a mucosa  se  sejungit,  ita 
ut  unguento  T.  stib.  externe  adhibito  penitus  aequalis 
evadat  effectus.  Cujus  rei  nonnulla  sunt  exempla.  Ba- 
sedow  (Hufelands  Journ.  1828  Juli  pag.  41)  qui  in 
pneumonia  solutionis  Tart.  stib.  gr.  VI  in  aq.  giV  qua- 
que hora  cochlear  majus  praescribebat,  in  internis  labiis» 
lingua,  palato  usque  ad  epiglottidem  magnam  vesicularum, 
magnitudine  pisi,  copiam,  simul  raucedinem  et  dysphagiam 
observabat,  et  in  intestinis  easdem  exstitisse  vesiculas  con- 
cludebat. Etiam  Canstatt  (Canstatt.  Specielle  Pa- 
thologie  III  p.  692)  se  in  tunica  mucosa  faucium  ex  usu 
T.  stib.  vesiculas  exortas  vidisse  narrat ] vel  in  oesophago 
vesicularum  eruptio  est  observata.  Laenneo  (G.  A. 
Richter.  Ausfiihrliche  Arzneimittellehre.  V 192)  in 
pneumonia  et  pleuritide  maximas  T.  stib.  doses  porrigens, 
quotiescunque  infaustus  exitus  intravit,  tunicam  mucosam 
ventriculi  et  intestinorum  normali  valde  pallidiorem  inve- 
nit. Color  verisimiliter  ad  epithelium  est  referendus, 
quod  mucosam  obtexit  quidem,  sed  non  organice  cum 

illa  cohaesit,  itaque  colorem  membranae  non  vivae  pal- 
\ # 

lidiorem  praebuit. 

§.  5.  De  vomitu  et  de  diarrhoea. 

Proximus  T.  stibiati  ventriculo  illati  effectus  est  vo- 
mitus. Hac  vomitus  excitandi  vi  omnia  Antimonii  prae- 
parata, in  quibus  Antimonium  cum  Oxygenio  est- combi- 
natum, gaudent,  ex.  gr.  Stibium  oxydul.  album,  pulvis 
Algaroth,  vitrum  Antimonii,  Crocus  metallorum,  Kermes 
minerale  etc.  Quae  vis  est.  specifica.  Vomendi  vero 
motus  sunt  reflexi;  irritatio  enim  a T.  stibiato  seu  N. 
vagi  seu  sympathici  ramificationibus  illata,  per  hos  ner- 
vos ad  cerebrum  ad  medullam  oblongatam  ducitur,  et  inde 
centrifugales  fluctuationes,  nervos  respiratorios  intendentes, 
oriuntur.  Tartarus  vomitus  ciendi  causa  nervorum  rami- 
ficationes  tangat,  necesse  est.  Quo  facilius  igitur  nervos 
assequitur,  eo  celerius  agit.  Hoc  vero  a multitudine  con- 
tentorum ventriculi  et  crassitudine,  quod  ventriculi  parie- 
tes obtegit,  strati  mucosi,  quum  haec  T.  stib.  permeanda 
sint,  pendere  patet.  Qui  vomitum  proximi  sequuntur,  ef- 
fectus hi  sunt:  evacuatio  ventriculi,  hepatis,  pancreatis, 
lienis,  renum  et  uretherum,  alteratio  nervorum,  circulatio 
sanguinis  et  respiratio  initio  impedita  tum  accelerata,  de- 
nique cutis  et  vasorum  resorbentium  functio  aucta.  Jam 
quomodo  T.  stib.  interdum  diarrhoeam,  maximeque  si 
majore  applicatur  dosi,  moveat,  quaeritur.  Quivis  nervus 
irritatus  reagit,  ubi  vero  ter  quaterque  irritatur,  reagendi 
vis  sensim  decrescit,  denique  nulla  fit.  Nervus  ex.  gr. 
opticus,  quum  per  longum  tempus  rubrum  colorem  vidit, 
facultatem  rubri  coloris  vivendi  pro  tempore  amittit.  Idem 
in  ventriculi  nervis  nobis  offertur.  Quibus  enim  T.  sti- 
biato irritatis,  pylorus  sese  constringit,  motus  antiperistal- 
ticus  oritur,  et  contenta  ejiciuntur.  Sin  vero  T.  stibiati 

vis  propter  doseos  magnitudinem  agere  continuat,  pos 
stremo  vomendi  incitamentum  esse  desinit,  pylorus  tum 
relaxatur,  et  quae  adhuc  adsunt  remedii  particulae,  in 
duodenum  perveniunt,  ibique  diarrhoeam  efficiunt.  Quo 
major  dosis  T.  stib.  est,  eo  major  prima  irritatio,  eoque 
celerius  diarrhoea  sequitur.  ' Cujus  rei  Rasuri,  Laen- 
nec,  Peschier  argumenta  nobis  dederunt,  qui  T.  stibiati 
famosis  illis  dosibus  usi  sunt  et  saepissime  vomitum 
unum  vehementissimum,  tum  vero  nonnisi  diarrhoeam  ob- 
servaverunt. 

§.  6.  Qualem  effectum  T.  stibiati  minimae  do- 
ses  in  tunicam  mucosam  intestinorum  applica- 
tae habeant. 

Contemplati,  quas  in  tunica  mucosa  intestinorum  ma- 
jores T.  stib.  doses  efficiant  mutationes,  ex  analogia  cum 
superficie  corporis  externa  de  minimis  dosibus  nonnulla 
concludere  licet.  T.  stibiati  soluti  lavationes  et  in  me  et 
in  amicis  auctam  epidermidis  desquamationem  producere 
vidi.  (Qua  de  re  fusius  in  §.  10.  disseram).  Idem  ve- 
risimiliter in  intestinis  evenit.  Epithelium  ope  T.  stibiati 
celerius  et  frequentius  quam  in  statu  normali  abjicitur. 
Quo  facto,  mucosa  integumento  orbata,  partim  quia  ven- 
triculi contentis  irritatur,  partim  quia  epithelium  amissum 
reproducere  studet,  plus  secernit.  Secretione  ita  aucta, 
intestinorum  contenta  fluidiora  redduntur,  retentiones  ga- 
stricae moventur,  alvus  solvitur,  sedes  molliores,  quin  se- 
rosae accedunt.  Symphatia  vero  etiam  hepatis,  lienis, 
pancreatis,  renum  tunicae  mucosae,  ut  plus  secernant, 
indeque  vasa  resorbentia  ut  functionem  suam  augeant,  in- 
citantur, et  ita  salubris  illa  vis  T.  stibiati,  quae  resolvens 
nominatur,  sesc  prodit. 

§.  7.  l)e  methodo  Pescheriana. 

Pectoris  inflammationibus  T.  stib.  permagna  dosi 
curandis  non  primum  Peschier,  sed  ante  eum  jam 
Richter,  Badham  et  Balfour  operam  dedisse  est  no- 
tum. Inde  vero  a Peschier  inter  doctissimos  viros  de 
hac  re  controversia  summa  est  mota,  nec  res  jam  con- 
fecta. Laudaverunt  hanc  methodum  Peschier,  Laen- 
nec,  Del ag arde,  Tourtual,  Wiedemann,  Fritze, 
Ziegler,  Seiffert,  Lucas,  Brosius,  et  tanti  eam 
aestimaverunt,  ut  venaesectionem  plane  rejiciendam  puta- 
rent. Tantum  venaesectione  instituta,  illa  methodo  usi 
sunt  Richter,  Hufeland,  Vogel,  Lehmann,  Goe- 
den,  Ellison  et  Tissot.  In  pneumonia  protracta,  ubi 
venae  secandae  dubia  sit  indicatio,  Mehlhausen  etBa- 
sedow  commendant;  methodum  plane  repudiant Rih ode, 

Ivlaatsch,  Dauce,  Vogt  et  Vaquin.  Tot  et  tantis 

\ . \ 

pugnantibus  viris,  quantum  tironis  judicium  valeat,  ego- 
quidem  optime  scio,  quare  in  utramque  partem  disseram 
rem  non  dijudicaturus,  sed  accuratius  ipse  cogniturus.  \ 
Coagulationis  sanguinis  impediendae  vis,  qua  Kali  nitri- 
cum,  K.  carbonicum  et  alia  salia  antiphlogistica  gaudent, 

T.  stibiato  non  inest.  Tamen  haud  raro  faustum  exitum 
in  pneumonia  adducit,  quin  venaesectionem  supervaca- 
neam reddit.  Qui  fit  hoc?  Tartari  stibiati  largiores  do- 
ses  copiosissimam  tunicae  mucosae  secretionem  efficere 
vidimus.  Quae  secretio  aucta  tum  mechanica  tum  dyna- 
mica  vi  agit;  solvit  enim  retentiones,  easque  e corpore 
eliminat,  qua  re  circulatio  sanguinis  liberatur  et  stasis 
minans  impeditur,  jam  exorta  tollitur,  deinde  sanguini 
multas  partes  desumit,  vitalitatem  auctam  deprimit,  orga- 
nismum debilitat,  statum  sthenicum  frangit,  denique  deri- 

vationem  in  tunicam  mucosam  intestini  efficit,  quasi  ve- 
sicatorio  interne  adhibito.  — Deducit  Siebergundi 
(Hufelands  Journal  1828  Juli  p.  41)  effectum  T.  stib. 
salubrem  in  pneumonia  ab  inflammatione  superficiali, 
quam  T.  stib.  in  tunica  mucosa  intestini  elicit,  quod 

Raso r i theoriam  nobis  in  memoriam  revocat.  Sed 

periculum  alterum  altero  adducendo,  quod  utrum 
majus  an  minus  foret,  incertum  est,  pellere  non 

ausim.  — Unius  tunicae  mucosae  functione  intensa, 

etiam  caeterarum  mucosarum  functionem  augescere 
et  physiologia  et  pathologia  nos  docet,  cujus  rei  sym- 
pathia telarum  aequalium  est  causa.  Ita  fit,  ut  T. 
stib.  interne  adhibito  etiam  pulmonum  tunica  mucosa  plus 
secernat,  ut  vitalitas  ejus  augeatur  et  sanguinis  affluxus 
ad  eam  majore  gradu  tendat.  Quare  non  solum  congestio 
sanguinis  a parenchymate  pulmonum  arcetur,  sed  crisis 
localis,  expectoratio  scilicet,  efficitur.  Porro  secretione 
in  tela  altera  adaucta,  resorptio  fortior  in  altera  fit.  Quo 
plus  igitur  mucosae  secernunt,  tanto  plus  telae  cellulosae 
resorbent,  unde  exsudationes  pathicae  parenchymatis  pul- 
monum in  pneumonia  T.  stibiato  resolvuntur.  In  pleu- 
ritide  et  pleuropneumonia  etiam  antagonismus  tunicarum 
mucosarum  et  serosarum  est  respiciendus.  Catarrhum 
pulmonum  subito  suppressum  hydrothorax  sequitur,  asci- 
tes diarrhoea  et  urinae  secretione  aucta  tollitur;  in  ex- 
perimentis tunicam  serosam  intestinorum  semper  sanguine 
carentem  vidi,  et  aequali  modo  T.  stib.  in  pleuritide  et 
pleuropneumonia  salubris  esse  potest.  Quod  attinet  se- 
cretionem tunicae  mucosae  largissimam,  hanc  multi  au- 
ctores sanguini  tantum  fluidas  partes,  serum  nempe  nec 
vero  fibrinam,  eripere  contendunt.  Contendunt  quidem, 

sed  non  demonstrant.  Mncus  vero  secretus  in  aqua  non 
solvitur,  epithelium  secretum  etiam  est  solidum  ct  caetera 
secreta  T.  stibiato  effecta  nondum  sunt  examinata.  Quare 
ista  contentio  nullius  momenti  est  habenda.  Sed  sit  ita, 
concedaturque  T.  stibiatum  tantum  fluidas  partes  sanguini 
demere;  tum  resolvens  quae  ei  inest  vis  eo  magis  sese 
praebet,  sanguis  enim  fluidis  partibus  carens,  ut  sibi  has 
restituat,  exsudationes  resolvit,  resolutas  imbibit.  — Nunc 
quid  emesis  in  pneumonia  valeat  videamus.  In  vomitu 
musculi  ad  respirationem  pertinentes  omnes  subito  et  ve- 
hementer excitantur,  fere  spasmodice  contrahuntur,  spa- 
tium cavi  abdominis  minuitur,  intestina  et  vasa  majora 
comprimuntur,  diaphragma  tollitur,  pulmones  impediun- 
tur, sanguis  circulare  nequit,  in  cerebro  et  pulmonibus 
haeret.  Quibus  omnibus  in  quot  et  quanta  pericula  or- 
ganismus committitur,  quot  et  quantis  laesionibus  tum 
mechanicis  tum  dynamicis  tentatur!  Adde  etiam  pneu- 
moniam, ubi  jam  in  tam  gravi  organo  stasis  adest,  et 
quantopere  vomitus  nocere  possit  videbis.  Sed  natura 
non  ita  est  crudelis,  pericula  modo  descripta  raro  irruunt, 
et  plerumque  vomitum  pneumonicis  profuisse  experientia 
docet,  nam  vomitum  feliciter  transactum  inflammationis 
resolutio  et  expectoratio  saluberrima  sequitur. 

§.  8.  De  ratione,  qua  T.  stib.  in  tunicam  mu- 
cosam o r g a n o r u m respirationis  applicatus 

a g a t. 

Quum  et  experientia  pathologica  et  experimentis, 
T.  stibiatum  certam  ad  organa  respirationis  habere  rela- 
tionem, constet,  quas  mutationes  in  tunicam  mucosam 
tracheae  et  pulmonum  applicatus  T.  stib.  efficiat,  expe- 
riri studui.  Quare  canicidium  facere  decrevi, 

Exp.  V. 

Cani  fam.  britannico  per  arteriam  asperam  incisam  T. 
stib.  gr.  Y.  soluta  injeci.  Animal  nauseam  prodidit, 
tristis  fuit,  sed  non  vomuit;  optime  dormivit.  Altero  die 
alacrior  est  et  bona  valetudine  fruitur.  Faeces  sunt  molles, 
vulnus  pus  bonum  secernit,  in  dies  canis  convalescit. 

Exp.  VI. 

Eidem  britannico,  quum  jam  optima  gauderet  vale- 
tudine, tracheam  iterum  incidi,  et  T.  stib.  scrup.  I solu- 
tum injeci.  Nonnullis  minutis  post  canis  alvum  fluidam 
solvit,  tum  bis  vomit.  Inquies  est  summa,  anxietas 
vehemens,  vomituritiones  frustraneae,  diarrhoea  aucta, 
faeces  fluidae  e canis  jam  latere  incumbentis  ano  magna 
vi,  ut  ex  siphone,  ejaculantur.  Post  horam  canis  pulsus 
LX  irregulares  et  debiles,  respirationes  XX  cum  rhoncho 
crepitante  in  minuta  offert,  vehementissime  modo  'in  tergum 
modo  in  latus  sese  jactat,  labium  inferius  demittit.  Post  ho- 
ram et  dimidiam  vomitus,  musculorum  cervicalium  motus 
spasmodici,  trismus,  pulsus  XL  irregulares  et  IX  respiratio- 
nes in. minuta,  rhonchus  bullosus,  oculi  acu  tacti  non  clau- 

\ 

duntur,  pupilla  est  contracta  et  vix  videri  potest,  quum  cor- 
nea semper  ad  angulum  oculi  internum  tendat.  Spasmi  in 
musculis  trunci,  tum  extremitatum.  Canis  in  latere  dex- 
tro incumbentis  pelvis  et  extremitates  posteriores  tam 
vehementibus  convulsionibus  modo  tolluntur,  modo  humi 
dejiciuntur,  ut  singuli  ictus  sonum  ex  intervallo  satis 
magno  facile  auditum  efficiant.  Hora  secunda  finita  ca- 
nis moritur. 

Sectio.  Pulmones  sunt  collapsi,  ruberrimi,  lobi 
inferiores  hepatisati.  Tunica  mucosa  bronchiorum  exi- 
guae inflammationis  signa  offert.  Trachea  ejusque  rami- 

Arationes  spuma  spissa  et  alba  valde  sunt  oppletae , in 
qua  multas  cellulas  vibratorias  video ; attamen  epithelium 
in  mucosa  non  'desidero.  Tunica  serosa  intestinorum 
normalis,  vasa  majora  maxime  in  ventriculo,  duodeno  et 
recto  turgent.  Ventriculus  internus  colorem  e violaceo 
albescentem,  exceptis  pyloro  et  cardia  praebet,  epithelio- 
que gaudet.  I11  duodeni  mucosa  valde  inflammata  epi- 
thelium desideratur.  Caetera  intestina  muco  illo  chara- 
cteristico  abundant,  tantum  glandulae  majores  epithelio 
sunt  munitae  indeque  prominent.  Recti  tunica  mucosa 
inflammationis  summae  signa  offert,  cerebrum  et  medulla 
oblongata  sanguine  sunt  oppleta. 

Nonnisi  haec  duo  experimenta  feci.  In  primo  T. 
stibiatus  reactionem  non  ita  magnam,  tantum  nauseam  et 
diarrhoeam  effecit,  in  altero  vero  vim  suam  summo  gradu 
prodidit.  Haud  enim  saepe  circulationem  ita  impeditam, 
respirationem  ita  raram,  diarrhoeam  ita  rapidam,  convul- 
siones ita  vehementes,  medullam  oblongatam  adeo  san- 
guine abundantem  observavi.  Neque  hoc  mirum,  quum 
pulmonum  tunicam  mucosam  ad  resorptionem  maxime  esse 
idoneam  constet. 

§.  9.  De  T.  stibiato  immediate  circulationi 

inducto. 

Huc  injectio  in  venas  et  applicatio  in  vulnus  rece/as 
pertinent.  Scopo  injiciendi  nonnisi  fluida  forma  uti  li- 
cet, pulvis  enim  et  vasis  non  bene  induci  potest,  et  si 
contingit,  facile  vasa  capillaria  obstruit  et  mechanica  cir- 
culationi impedimenta  infert.  In  vulnus  pulvis  inspfcrgi 
potest,  quia  in  vulneris  secreto  solvitur,  et  tUm  soluitts 
vasis  excipitur.  Campell,  Kayer,  Schloepfer,  Kri- 
mer,  Hertwich,  Schubarth  et  alii  in  animalibus 


hujusmodi  experimenta  instituerunt.  Quos  observaverunt 
effectus  hi  sunt:  vomitus,  diarrhoea,  languor,  somnolen- 
tia, motus  convulsivi,  respiratio  difficilis,  mors  brevi  post 
accedens.  Intestina,  pulmones  et  cerebrum  inflammatio- 
nis signa  dant.  Jam,  quae  hac  de  methodo  feci,  expe- 
rimentorum duo  enarranda  eligam. 

Exp.  VII. 

Cani  fam.  aviculari  in  venam  cruralem  dextram  T. 
stib.  gr.  X soluta  injeci,  tum  venam  ligavi  et  vulnus 
clausi.  Nonnullis  momentis  post  alacris  in  carcere  canis 
circumit,  tum  vomitat,  alvum  solvit  et  difficile  respirat. 
Post  horam  respiratio  est  rarior,  rhoncho  mucoso  exspi- 
rationem comitante.  Post  horam  et  dimidiam  in  dextrum 
sese  animal  prosternit  latus,  extremitatibus  vehementer 
agitat,  anxietatem  summam  prodit.  Post  duas  horas  valde 
raro  respirat,  ita  ut  tantum  XIII  inspirationes  in  minuta 
observem,  et  mox  moritur. 

Sectio.  Tunica  interna  venae  cruralis  dextrae  haud 
procul  a ligatura  paululum  est  rubra,  caetera  tunica 
vasorum  et  cordis  communis  non  est  mutata.  Pulmones 
collapsi,  hepatisati , superficiem  praebent  lividam  maculis 
rubris  interpositis.  Epithelium  tracheae  et  bronchiorum 
muco  membranaceo  obductum,  facile  abradi  potest.  In 
cerebro  et  medulla  spinali  magna  sanguinis  conge- 
stio. Externa  intestinorum  superficies  vasis  injectis 
abundat,  colore  rubicundulo  gaudet,  exceptis  illis  lo- 
cis, ubi  valvulae  conniventes  et  glandulae  Peieria- 
nae  intus  sunt  sitae,  ita  ut  valvulis  et  glandulis 
internis  . externae  striae  et  maculae  albae  correspon- 
deant.  Tunica  serosa  ventriculi  et  recti  caeteris  intestinis 
minus  rubra  est.  Tunica  mucosa  ventriculi  est  livida. 

griseis  maculis  interjectis  et  in  regione  pylori  ulcus,  ma- 
gnitudine et  forma  fabae  et  tenaci  substantia  alba  obdu- 
ctum offert:  haec  substantia  globulos  magnitudine  globu- 
lorum puris  continet,  et  ipsa  abrasa  basis  ulceris  ruber- 
rima apparet.  Caetera  intestina,  recto  excepto,  tunicam 
mucosam  habent  purpuream,  epithelio  carent  et  muco 
illo  luculenter  completa  sunt.  Intestini  recti  mucosa  nor- 
malis videtur. 

Exp.  VIII. 

Leporis  cuniculi  femori  dextro  interno  vulnus  1'" 
longum  et  tam  profundum,  ut  musculi  apparerent,  inflixi. 
Nonnisi  vasa  capillaria  sunt  laesa,  ita  ut  sanguinis  emis- 
sio fere  nulla  esset.  T.  st.  pulverisati  gr.  IV.  inspersis 
vulnus  obligavi.  Post  horae  quadrantem  cuniculus  fit 
inquietus,  multum  agitat,  mox  diarrhoea  et  respiratio 
difficilis  accedit,  animal  caput  demittit  quasi  somno  suc- 
cumbens, tum  subito  exsurgit  quasi  terrore  excussum^ 
urinam  reddit,  saepe  retrorsum  incedit,  denique  convul- 
sionibus arreptum,  horae  tertio  quadrante  inde  a vulnere 
dato  vix  elapso,  moritur. 

Sectio.  Vulnus  inflammationis  symptomata  non 
praebet,  serosa  intestinorum  paullo  rubrior  normali,  mu- 
cosa epithelio  caret,  mucus  ille  in  intestinis  largissimus, 
pulmones  hepatisati  maxime  inferiores,  venae  et  cor  dex- 
trum sanguine  nigro  sunt  repleta. 

Quibus  enarratis,  T.  stibiatum  in  circulationem  la- 
tum eosdem  habere  effectus  ac  ventriculo  inductum , pa- 
tet. Quum  vero  resorbeatur  non  necesse  sit,  sed  stathn 
cum  sanguine  totum  percurrat  organismum,  etiam  minori- 
bus dosibus  celerrime  et  vehementissime  agit.  Praece- 
dentia mortem  signa  haec  sunt;  inquies,  vomitus,  diar- 

rhoea,  urinae  secretio  aucta,  languor,  respiratio  et  circulatio 
sanguinis  retardata,  denicpie  convulsiones.  Symptomata 
localia  haud  gravia  sunt.  Yenae,  cui  T.  stib.  injicie- 
batur, tunica  interna  paullo  rubrior  est.  Qui  quidem 
color  tum  incisura,  tum  siphonis  inducti  mechanica  irri- 
tatione, tum  frictione  fluidi  vi  quadam  injecti  exoriri  po- 
test, tunica  enim  interna  caeterorum  vasorum  non  est 
mutata.  Nec  vulnera,  quibus  T.  stib.  inspergebatur,  re- 
actionis signa  praebent,  sanguis  vero  globulos  normali- 
bus minores  offert.  Venaesectione  sanguinis  emissi  coa- 
gulationem T.  stib.  nec  adjuvat  nec  impedit,  globulos  vero 
minores  reddere  videtur,  nequaquam  hos,  uti  M agendi  e 
contendit,  discerpens.  Ut  tetanum,  vel  morbos  psychicos 
curarent,  vel  ut  corpus  ex  oesophago  vomitu  removerent, 
Knopf,  Koehler,  Richter,  Krauss,  Hufeland, 
Graefe,  Dieffenbach,  alii  hominibus  T.  stib.  in  ve- 
nas injecerunt.  Vomitus  plerumque  'horae  quadrante 
post  accedit,  interdum  convulsiones  irrumpunt.  Fortissi- 
mus Krimer  (Ilorn’s  Archiv  1816.  Sept.  Oct.)  in 
se  ipso,  quae  enarrando  digna  sunt,  duo  instituit  expe- 
rimenta. Vulnus  sibi  fecit  cutaneum  superficiale,  eique 
T.  stib.  gr.  IV.  intulit.  Quo  facto  circa  vulnus  vesica 
erupit,  sed  nec  nausea  nec  vomitus  accessit.  Quo  effectu 
non  contentus,  alterum  vulnus  sibi  inflixit  Krimer  pro- 
fundius atque  in  musculum  vergens,  et  T.  stib.  gr.  II. 
applicavit.  Quo  facto  septies  vomuit,  vesiculae  vero  non 
apparuerunt.  Magendie  (Orfila.  1.  c.  I.  209.)  qui 
multa  de  injecto  T.  stib.  in  venas  experimenta  insti- 
tuit, hunc  ad  nervum  X.  certam  habere  relationem  docet. 
Ubi  enim  tribus  canibus  eadem  fere  aetate  et  magnitu- 
dine T.  stib.  gr.  XII.  in  venam  injecit,  primi  canis  nervo 

utroque  vago,  alterius  tantum  alterutro,  tertii  vero  neutro 
dissecto,  primum  quatuor  horis  post,  secundum  duabus 
horis  post,  tertium,  etiam  minore  temporis  spatio  elapso, 
mortuum  invenit.  Qui  hoc  fit ? Emmert  et  B i s c h o f in 
omnibus  mammalibus  (lepore  cuniculo,  sue,  talpa  et  non- 
nullis aliis  exceptis)  n.  vagum  et  symphaticum  tam  arcte 
conjunctos  esse,  ut  nulla  alteri  nervo  vis  inferri  possit, 
nisi  etiam  alter  laedatur,  observarunt.  Magendie  igitur 
non  solum  n.  vagum , sed  etiam  sympathicum  secuisse 
puto.  Tartarum  vero  semper  in  tunicam  intestinorum 
mucosam,  quacunque  via  organismo  sit  inductus,  agere, 
vehementissimeque  ibi  non  solum  vasa,  sed  etiam  ner- 
vos irritare  vidimus.  Quae  irritatio  nervorum  facillime 
per  nervos  ipsos  ad  cerebrum  pervenit.  Nervis  vero 
his  dissectis  cerebrum  vagi  irritationes  omnino  nullas  et 
sympathici  non  tanto  ambitu  persentit;  qua  re  mortem 
paullulum  retardari  posse  arbitror. 

§.  10.  De  solutione  T.  stib.  in  cutem  adhi- 
bita. 

Remedia  externe  adhibita  epidermide  resorbeantur 
necesse  est.  Virtus  vero  epidermidi  resorbendi  non 
magna  est,  nisi  apta  praeparetur  ratione.  Licet  digitum, 
salva  epidermide,  acido  hydrocyanico  imbuas,  non  detri- 
mento est  tibi.  Tamen  multi  T.  stib.  solutionem  cuti 
esse  valde  noxiam  contenderunt.  Sherwen  (Mem.  of 
Lond.  med.  soc.  II.)  et  sibi  et  discipulorum  nonnullis  T. 
stib.  gr.  V-  VII.  soluta  in  volam  manus  infricuit  et  paullo 
post  nauseam,  sudorem  nec  non  alvum  solutam  obser- 
vavit. I-Iutchinson  (Mem.  ofLond.  med.  soc.  V.  81.), 
qui  idem  expermentum  instituit,  nausea  et  summa  dor- 
miendi cupiditate,  cui  resistere  haud  potuit,  est  vexatus. 

Savary  (Corvisart.  Journ.  de  Med.  XXVI.  p.  221.) 
saporem  insipidum  et  salivae  auctam  secretionem  sensit. 
Gaitskell  (Mem.  of  Lond.  Soc.  VI.  79.)  Krimer 
(Horns  Archiv.  1816.  Sept.  Oct.),  qui  sibi  et  aliis  T. 
stib.  solutum  in  volam  manus  et  regionem  epigastricam 
infricuerunt,  nullum  observaverunt  effectum.  Lavi  manum, 
antibrachium  T.  stib.  soluti  gr.  V.-X. -XX.,  nec  non 
idem  amici  fecerunt  experimentum,  ad  nullum  effectum 
nec  nauseam,  nec  sudorem,  nec  alvum  solutam,  nec  som- 
num sensimus/  Lavacrum  quodque  jam  parva  efficacia 
gaudet,  fere  nulla  vero  illud,  quod  sal  non  bene  solu- 
bile continet.  Lavando  enim  aqua  evaporat,  qua  eva- 
poratione jam  salis  particulae  sursum  rapiuntur,  restans 
,vero  in  epidermide  fluidum  ad  solvendum  sal  non  suf- 
ficit, quare  in  crystallos  redigitur,  qui  epidermide  quasi 
filtro  retinentur.  Neque  vero  ita  impotens  est,  quod  in 
epidermidem  balneo  emollitam,  seu  alia  via  ad  resorptio- 
nem magis  idoneam  redditam,  applicatur  lavacrum.  Ma- 
num balneo  tepido  per  borae  quadrantem  immisi,  tum 
T.  stib.  gr.  XV.  solutis  manum  lavi.  lloc  experimen- 
tum , quum  meliore  sit  gavisum  effectu , per  mensem 
enim  rigiditate  et  desquamatione  manus  laboravit,  in  ami- 
cis repetii,  eundemque  observavi  effectum.  Squamulae 
diametrum  mediam  circiter  longam,  maculamque  al- 
bam in  centro  praebuerunt,  atque  e margine  primum 
sese  ab  epidermide  solverunt.  Epidermidis  igitur  emol- 
litae cellulae  endosmosi  T.  stib.  imbiberunt,  qui  jam  in 
cutem  agens,  ejus  vitalitatem  ita,  ut  celerius  et  frequen- 
tius epidermidem  secerneret,  auxit.  Quae  vero  T.  stib. 
actio  nonnisi  localis  fuit,  nec  enim  nauseam  nec  diar- 


I 


29 


rhoeam  effecit.  Quibus  observatis,  ut  rem  melius  per- 
scrutarer, hoc  institui  experimentum. 

Exp.  IX. 

Leporem  cuniculum,  ita  ut  pedes  anteriores  in  vase 
T.  stib.  Drachm.  I.  solutam  continente  haberet,  ligavi, 
caputque,  quominus  solutione  tangi  posset,  caute  impe- 
divi. Cuniculum,  qui  vehementissima  agitatione  statum 
suum  miserum  prodidit,  per  duas  horas  coegi,  tum  vin- 
culis liberavi.  At  nec  ire  nec  stare  potuit,  quantacun- 
que conamina  fecerit,  semper  in  latus  cadens.  Tandem 
quadrante  horae  post  pedibus  posterioribus  sedere  ei  con- 
tigit, sed  quiescere  necquidquam  studuit,  pendicqli  enim 
motum  praebens  imbecillus  vacillavit,  imbecillitas  magis 
magisque  crevit  et  cuniculus  denique  cecidit,  nunquam 
resurrecturus  (1).  Faeces  prodidit  fluidas  cellulas  conti- 
nentes , quae  magno  atque  tumido  nucleo  gaudebant. 
Nunc  respiratio  impedita  et  tetanus  accessit 'ac  quatuor 
horis  post  animal  obiit. 

Sectio.  Magno  cum  studio  pedes  anteriores,  an 
fortasse  vinculis  essent  vulnerati  examinavi,  nihil  vero 
nlsi.ecchymomata  in  strato  celluloso  subcutaneo  inveni, 
laesionem  aliquam  externam  frustra  requirens.  Tunica 
intestinorum  serosa  normali  est  pallidior,  majora  vero 
ejus  vasa  sanguine  abundant;  externus  ventriculus  ma- 
culas coeruleas,  maxime  in  curvatura  utraque  aggregatas, 
partim  milii  granum  partim  pisum  magnitudine  aequipa- 
rantes,  praebet.  Parietes  ventriculi  valde  tenues  et  pel- 
lucidi sunt,  epithelioque  carent.  Maculas  illas  etiam  in 
interna  ventriculi  superficie  cognovi,  hae  vero  epithelio 
erant  munitae;  quo  demto  in  tunica  mucosa  ope  mi- 
croscopn  vasorum  capillarium  rete  injectum  et  extra 
vasa  corpuscula  fusca  vidi,  quae  globulos  sangui- 


(1)  Nonne  imbecillitas  musculorum  tanta  mirabilis?  Fortasse 
ligaturas  nimis  arcte  circumpositas  nervosque  pressos  causam  ac- 
cuses. Quae  quum  equidem  suspicarer,  statim  cuniculum  alterum 
eadem  fere  magnitudine  et  aetate  eodem  modo  ligavi,  ejusnue  pe- 
des anteriores  m eodem  quidem  vase,  aqua  vero  communi  re- 
pleto posui  nec  ullum  vinculorum  effectum  observavi:  cuniculus 
enim  liberatus  tam  celeriter,  ut  vix  capere  eum  possem,  in  fugam 

nis' fuisse  suspicor,  revera  fuisse  contendere  non  possum: 
sin  vero  res  ita  scsc  habet,  vasa  sanguinis  magna  con- 
gestione rupta  globulos  edidisse  patet.  Intestinum  tenue 
et  crassum  muco  illo  characteristico  sunt  expleta ; pul- 
mones collapsi,  inferiores  hepatisati;  hepar,  cerebrum  et 
medulla  sanguine  abundant. 

Ex  hoc  experimento,  T.  stib.  epidermide  balneo 
emollita  imbibitum,  vasis  capillaribus  cutis  receptum  et 
per  totum  corpus  ductum,  ei  vehementem  suam  vim  in- 
tulisse concludere  possemus.  Sed  ita  eventum  miratus 
sura,  ut  a repetendo  hocce  experimento  non  possem  me 
abstinere.  Jam  altero  die  feci,  ligavi  cuniculum,  misi  in 
pediluvium  T.  stib.;.  ille  vero  pertinax  optimam  serva- 
vit valetudinem,  nonnisi  vinculorum  molestias  querens. 
Unde  exitus  hi  repugnantes  sint  orti , nescio  et  quum 
utrumque  experimentum  una  eademque  ratione,  atque 
aequali  studio  instituissem,  nonnisi,  vulnere  aliquo  par- 
vulo primi  cuniculi  pedem  fuisse  laesum,  suspicandum 
est.  Quodsi  ita  se  haberet,  observatio  haec  ad  §.  IX. 
esset  referenda.  Dignum  equidem,»  quod  enarretur,  unde 
vero  conclusiones  detraham,  non  dignum  experimentum 
nonum  habui. 

§.  11.  De  unguento  et  emplastro  T.  stib. 

" Jam  ad  unguentum  T.  stib.  transeamus,  quod  ab 
Autenrieth,  qui  in  tussi  convulsiva  illud  valde  commen- 
davit, nomen  duxit.  Notae  sunt,  quas  unguentum  gi- 
gnit, vesiculae,  initio  parvae,  solitariae,  varicellis  similli- 
N mae,  continuata  infrictione  crescentes,  pureque  sese  ex- 
plentes, ita  ut  nunc,  si  areolae  qua  gaudent  majore 
respectum  non  habeas , variolis  veris  sint  simillimae. 
Ubi  rumpuntur  in  ulcera  parva  mutantur,  quae  in  vali- 
dis hominibus  mox  crusta  fusca  obteguntur  cicatricemque 
formant  albam;  in  cachecticis  vero,  maligna  eaque  de- 
pascentia ulcera  et  vehementes  in  toto  organismo  ie- 
actiones  oriuntur.  Quae  unguenti  vis  cur  sit  tanto 
fortior  solutione  facile  patet.  Adeps  enim  epider- 
midem facilius  quam  aqua  solvit  et  emollit,  ut  melius 
resorbeat;  tum  involucro  hermetico  epidermidem  ob- 
ducit, ita  ut  excretiones  cutis  lluidac  non  evaporare  pos- 
sint, sed  T.  stib.  particulas  ex  unguento  solvant  et  per 

epidermidem  ad  cutem  ducant.  Inde  rete  vasorum  ca- 
pillarium irritatur,  ut  secretum  serosum  edat,  quod  inter 
epidermidem  et  corium  sese  effundit  vesiculasque  confor- 
mat. Secretum  ab  initio  serosum  quomodo  postea  puri- 
forme  fiat,  Henle  (v.  Ueber  Schleim-  und  Eiterbildung 
v.  Dr.  Henle.  Ilufel.  Journ.  Bd.  86  Mai)  optime  de- 
monstravit. Unguentum  non  solum  localem,  sed  etiam 
universalem  reactionem  efficit.  Inde  vasorum  et  cutis 
functio  aucta,  efflorescentia  vesicularum  in  regionibus  ab 
infrictione  remotis,  agrypnia,  spasmi,  interdum  diarrhoea, 
nausea,  quin  vomitus.  Horst  hemiplegia  laboranti  in 
latus  tactum  unguentum  T.  stib.  infricuit  atque  pustulas, 
sudores  et  nauseam  observavit.  Gendrin  (Wibmer 
1.  c.  V.  p.  183)  unguento  ex  Drachm.  I — II.  T.  stib.  et 
Unc.  dim.  adipis  quater  est  usus,  quaterque  emesin  et  diar- 
rhoeam inde  ortas  esse  narrat.  Certior  factus  unguentum 
non  e T.  stib.  pulverisato,  sed  soluto  esse  praeparatum, 
ex  hac  praeparandi  methodo  vomitum  et  diarrhoeam 
deducit.  Cui  quidem  consentire  nolim.  Infricui  mihi 
unguentum  tali  modo  praeparatum,  sed  non  vomui; 
nec  ut  adipis  unc.  dimid.  drachm.  I solutam  excipiat, 
fieri  potest.  Fortasse  T.  stib.  illi  Arsenici  paululum  ad- 
mixtum vehementem  hanc  vim  attulit.  Inspissatione  enim 
T.  stib.  paratus  fere  semper  Arsenico  est  inquinatus, 
crystallisatione  paratus  eo  caret,  et  tantum  in  ultimis 
crystallis  Arsenici  vestigia  inveniuntur,  quibus  vero  ite- 
rata crystallisatione  liberantur.  De  methodo  Tart.  stib. 
endermatice  adhibendi  L em b ert  (Wibmer.  1.  c.  V. 
183.)  haec  expertus  est.  In  cutem  epidermide  carentem 
T.  stib.  gr.  I.  applicatum  dolores  haud  exiguos  affert, 
alvum  solvit,  sudorem  et  urinam  auget,  vomitum  non 
ciet.  De  emplastro  T.  stib.  continente  etiam  nonnulla  sunt 
dicenda.  Emplastrum  jam  propter  formam  minus  effi- 
cax unguento  est.  Format  quidem  tegumentum  herme- 
ticum  et  ita,  quominus  cutis  secretiones  evaporent  im- 
pedit, sed  quum  propter  substantias  constituentes  tena- 
cissimas consistentia  gaudeat  solidiore,  medicamenta  em- 
plastro excepta  a secretione  cutis  male  solvuntur,  epi- 
dermidemque difficile  permeant.  Contra  pars  constituens 
saepissime  substantiis  irritantibus,  ex.  gr.  resinis,  oleis 

aethereis  etc.  constat  et  ita  cutem  magis  idoneam  ad  re- 
sorptionem reddit.  Attamen  emplastrum  T.  stibiati  mi- 
nus unguento  valet.  Wolff,  Himly,  Niemann, 
Holzhausen,  Lespinasse  in  inflammationibus  specifi- 
cis, maxime  scrophulosis  et  rheumaticis,  scopo  derivandi 
emplastro  usi  sunt,  et  hoc  vesiculas  quidem  gignere,  sed 
localem  tantum  effectum  habere  observarunt. 

V 1 T A. 

Natus  sum  Sainuel  Kristeller  Xiontii , Posnaniae  oppi- 
dulo, a.  ]i,  S.  XX.  patre  H e ima  uno,  matre  Rosa  e gente 
Anselm,  quam  morte  praematura  milii  ereptam  lugeo.  Judaeus 
sum.  Primis  litteris  Glogaviae,  Silesiae  urbe,  in  scholis  elemen- 
tariis imbutus,  gymnasium  hujus  urbis  evangelicum  sub  auspiciis 
doctissimi  directoris  Klopscli  ilorens  adii.  Testimonio  maturila- 
tio  instructus,  a.  h.  s.  XXXIX.  civibus  almae  liujus  academiae 
ab  111.  Twesten,  apud  quem  tunc  fasces  erant  academici , ad- 
scriptus  et  apud  III.  Heeker,  medicorum  ordinis  t.  t.  decanum 
maxime  spectabilem,  nomen  professus  sum.  Ibi  per  octo  seme- 
stria his  interfui  scholis  : 

Cei.  Isensee  de  psycliologia,  111.  Trendelenburg  de  lo- 
gice, 111.  Lielitenstein  de  zoologia,  111.  Kuntli  de  holanice, 
111.  fVeiss  de  mineralogia,  111.  Mitsclierlicli  de  chemia,  111. 
Erman  de  physice,  111.  Heeker  de  encyclopaedia  et  methodo- 
logia  medicinae  et  patliologia  generali,  111.  Mueller  de  anatome 
universali,  organorum  sensuiun,  comparata  et  de  physiologia,  Cei. 

'Mitsclierlicli  de  materia  medica,  Cei,  Romlierg  de  clinice 
propaedeutiea,  Exp.  Schoeller  de  arte  obstetricia. 

Docuerudi  me  praeterea  artem  cadavera  rite  secandi  111.  Mul- 
ier et  111.  Schlemm,  operationes  chirurgicas  111.  Sclilemm, 
oplilhalmiatricas  Exp.  Angelstein,  obstetricias  Exp.  Schoeller. 

Clinica  frequentavi  medica  111,  Sclioenlein  et  Cei.  TV  olff, 
chirurgica  et.  oplillialmiatrica  111.  Juengken  et  111.  Dieffen- 
hach,  paediatricum  Cei.  Barez,  policlinicum  medicum  Cei. 
Romberg,  medico  - chirurgicum  Cei.  Tuestedt,  obstetricium 
111.  Busch. 

Quibus  omnibus  viris,  optime  de  me  meritis,  gratias  ago  sem- 
perque  habebo,  quas  possum  maximas. 

Jam  vero  tentaminibus,  et  philosophieo  et  medieo,  nec  non  exa- 
mine rigoroso  rite  absolutis  , spero  fore,  ut  dissertatione  thesibus- 
que defensis,  summi  in  medicina  et  chirurgia  honores  in  mc  con- 
ferantur. 

T H E S E S. 

1.  Remedia  prophylactica  in  sanum  corpus  non  esse  adhibenda, 

2.  Electricitatis  in  piscibus  et  columna  Voltaica  fontem  non  esse 

eundem. 

3.  Artem  brevem,  vitam  longam  esse,  sed  haud  ex  Themisontis 

sententia.  


